****

**ΔΕΛΤΙΟ ΤΥΠΟΥ**

**Στήριξη των αγώνων των συμβασιούχων στους ΟΤΑ**

**Το Εργατ/κό Κέντρο Χανίων, στηρίζει τον δίκαιο αγώνα των εργαζομένων στους Δήμους** που συνεχίζουν τις κινητοποιήσεις τους διεκδικώντας μόνιμη και σταθερή εργασία για όλους τους συμβασιούχους, μια διεκδίκηση που ενώνει όλους τους εργαζόμενους απέναντι στην πολιτική της εργασιακής ανασφάλειας και ανεργίας.

Τα δικαιώματα των εργαζομένων κατακτήθηκαν με διαρκείς και επίμονους αγώνες στους δρόμους και στο πεζοδρόμιο. Ήρθε η ώρα να αναλάβουν όλοι τις ευθύνες τους.

Καλούμε την κυβέρνηση να αναλάβει τις ευθύνες και να τηρήσει την δέσμευση του Υπουργού Εσωτερικών, για την μετατροπή των συμβάσεων σε αορίστου χρόνου όλων των εργαζομένων που καλύπτουν πάγιες και διαρκείς ανάγκες.

Ας αφήσει επιτέλους η κυβέρνηση τα πολιτικά παιγνίδια και τα επικοινωνιακά «τρικ».

* ΤΑ ΨΕΜΑΤΑ ΚΑΙ Η ΚΟΡΟΙΔΙΑ ΤΗΣ ΚΥΒΕΡΝΗΣΗΣ ΤΕΛΕΙΩΣΑΝ
* ΚΑΜΙΑ ΑΠΟΛΥΣΗ ΣΥΜΒΑΣΙΟΥΧΩΝ!!!
* ΝΟΜΟΘΕΤΙΚΗ ΛΥΣΗ ΤΩΡΑ !!!
* Ο ΑΓΩΝΑΣ ΓΙΑ ΜΟΝΙΜΗ ΚΑΙ ΣΤΑΘΕΡΗ ΕΡΓΑΣΙΑ ΣΥΝΕΧΙΖΕΤΑΙ…»